OpenLLM-France/wikimedia huggingface dataset:
# So/Ona sonora

Les ones sonores són les causants de que els sons es propaguin i arribin a l’oïda, és a dir, són el mitjà de propagació del so en un medi. Aquestes ones, es transmeten per un medi elàstic a través de la vibració les partícules d’aquest medi. Llavors, quan arriben a l’oïda, aquestes són captades pel pavelló auditiu, després passen al conducte auditiu, i a través d’aquest arriben a la cadena d’ossets. Aquests ossets vibren i mouen el timpà, i alhora, aquest envia els estímuls auditius al cervell.
Com ja hem dit abans, les ones sonores necessiten un medi elàstic per on puguin propagar-se. Aquest medi pot ser líquid, gas o sòlid. Aquesta característica de les ones sonores, les defineix com a ones mecàniques, és a dir, que precisen d’un medi per ser transmeses. A part, també els hi podem atribuir la característica de ser ones esfèriques, ja que es desplacen en tres direccions i els seus fronts d’ona són esferes radials que surten des del focus i es desplacen en totes direccions. També podem dir que són ones longitudinals perquè la pressió de les partícules que transporten l’ona es produeix en el mateix sentit de propagació de l’ona.
Les ones sonores són mesurades amb l’Hertz, que és la unitat que ens diu la quantitat de vibracions sonores que emet una font sonora cada unitat de temps. Tenint en comte aquesta definició, cal explicar que l’oïda humana pot percebre ones sonores amb freqüències entre els 20 i els 20.000 Hz.
# Llibre de cuina/Receptes/Pollastre amb xamfaina
### Ingredients

* 1 pollastre i mig.
* 500 grs. de tomàquet.
* 1 ceba grossa.
* 1 carbassó.
* 1 albergínia.
* 2 pebrots vermells.
* Sucre.
* Oli.
* Sal.
* Pebre.
* Aigua.

### Preparació

Talleu el pollastre a trossos i poseu-lo en una cassola amb oli, sal i pebre. Quan quedi fregit, retireu-lo del foc i a la mateixa cassola poseu el tomàquet pelat i sensa llavors, que haureu tret prèviament, la ceba, el carbassó, l'albergínia i el pebrot escalivat, tot plegat tallat petit. Tireu-hi el sucre i l'aigua i feu-ho bullir una estona. Llavors afegiu-hi el pollastre i deixeu que vagui fent xup-xup fins que sigui cuit.
# Llibre de cuina/Receptes/Poma caramelitzada amb galeta

El poma caramelitzada amb galeta és un postre dolç i senzill consistent en una base de poma cuita i galetes, i decorat amb nata a la seva part superior.

## Ingredients

* 3 pomes
* 12 galetes Maria
* 4 cullerades de nata muntada
* 60 grams de sucre
* 80 grams de mantega
* El suc de mitja llimona
* 1 beina de vainilla
* Aigua

## Estris necessaris

Calen una cassola, una batedora, una paella, motlles en forma de cercle, culleres i cullerot de fusta. La calor la donarem amb fogons.

## Preparació

En primer lloc, peleu les pomes i talleu-les a daus. Després, banyeu-les en el suc de llimona perquè no s'oxidin ni s'enfosqueixin.
Per altra banda, escalfeu el sucre amb un raig d'aigua a foc suau, i remeneu amb el cullerot de fusta fins que caramel·litzi. Incorporeu els daus de poma, la vainilla i 50 grams de mantega. Deixeu-ho coure uns 5 minuts sense deixar de remenar. Transcorregut aquest temps, traieu-ho tot del foc i retireu la vainilla.
Tritureu paral·lelament les galetes i, sobre aquestes, afegiu la resta de mantega (30 grams) i una cullerada d'aigua. Amasseu els 3 ingredients fins que quedi una pasta densa i homogènia.
Ara ja podeu passar a la fase d'emplatat. Col·loqueu 4 motlles de rebosteria i repartiu-hi la pasta de galeta pel fons de cadascun d'ells. Pressioneu fins que faci un gruix d'uns 2 centímetres de gruix. A sobre, poseu-hi els daus de poma caramel·litzada.
Per últim, decoreu cadascuna de les preparacions amb una cullerada de nata muntada.

## Bibliografia

Saavedra, Jennifer; Morillas, Laura. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Poma de cor dolç amb salsa toffee

La poma de cor dolça amb salsa toffee és recepta és una variant de la poma al forn. En aquest cas, s'ha optat per utilitzar la poma de l'Empordà i donar-li un punt més de dolçor gràcies al toc de caramel toffee.

## Ingredients

| Pomes al forn 4 pomes 3 cullerades de sucre per cada poma 2 branques de canyella | Salsa toffee 50g de sucre 200ml de nata de cuinar Una mica de llet | Crumble 50g de mantega 50g de sucre 50g de farina. |

## Estris necessaris

Calen dos gastrònoms, una cassola, una paella, una vareta batedora, dos bols, una llengua pastissera, una espàtula, paper vegetal, un corró, un llevacors, una cullera (sopera), una cullera (petita), una fusta de tall i un colador xinès.

## Preparació
### Pomes al forn

Primer renteu les pomes i buideu el cor. Tot seguit, farciu-les de sucre i afegiu-hi mitja branca de canyella. Poseu-les al forn 25 minuts a 180 ºC.

### Salsa toffee

En una cassola poseu el sucre i deixeu que es desfaci, després afegiu-hi la nata (escalfada prèviament) i remogueu amb la vareta batedora fins que quedi una barreja homogènia. Si veieu que us queda massa espessa, podeu afegir una mica de llet.

### Crumble

En una paella aneu desfent la mantega. Poseu-hi la farina i tot seguit el sucre. Ho barrejareu tot fins que quedi com una massa. Després, esteneu la massa sobre paper vegetal, poseu una altra làmina de paper a sobre i aplaneu-ho amb el corró; al forn 10 minuts a 180ºC.

## Referències

Díaz, Dídac; Peña, Tamara. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Pomes al forn
### Ingredients

* Pomes.
* Conyac.
* Sucre.

### Preparació

Buideu el cor de les pomes i guardeu-ne el tap de dalt. Tireu una cullerada de sucre i un raig de conyac a dintre de les pomes i poseu-les al forn.
# Llibre de cuina/Receptes/Pollastre amb puré de poma

El pollastre amb puré és un plat fàcil i saludable que aporta calci i ferro i combina productes de l’Empordà.

## Ingredients

* 1/4 pit de pollastre
* 1 ceba
* 2 cullerades de farina
* 2 cullerades de mantega
* farigola
* 6 pomes Golden
* 2 dents d'alls
* sal i pebre
* 4 baines de pèsols
* sucre

## Preparació

Salpebrar el pit de pollastre al gust i enfarinar lleugerament. En una cassola, desfer la mantega i afegir el pit de pollastre. Retirar un cop estigui daurat. Posar la ceba, l’all i les pomes tallades a octaus amb la pell. Una vegada estigui cuit, retirar i triturar amb la batedora. Tornar a posar-ho a la paella i afegir-hi el pollastre durant 10-12 minuts. En una cassola petita, bullir una baina de pèsols tallats finament. Posar una paella amb sucre i caramel·litzar la resta de pomes, prèviament tallades a octaus i sense pell. Un cop caramel·litzat, retirar i posar en un plat. Finalment, servir-ho tot junt, decorar al gust i afegir una mica de farigola picada.

## Estris

Dues palles grosses, dos ganivets, una taula per picar, un bol, una espàtula de fusta, batedora, llengua pastissera i una cassola petita.

## Referències

Gómez, Mariel; Susoho, Fatoumata. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Pollastre de pagès amb gambes

El pollastre de pagès amb gambes és un plat de mar i muntanya on podem gaudir de bons productes de l’Empordà.

## Ingredients

* 1 Pollastre de pagès
* 3 gambes per persona
* 2 Cebes de Figueres
* 2/3 tomàquets petits madurs
* 3/4 dents d’all
* 1 grapat d’ametlles.
* 1 albergínia
* Brou de pollastre
* Farina
* Pebre negre
* Julivert

## Preparació

Salpebrar i enfarinar el pollastre. Posar oli a la cassola, marcar el pollastre i reservar-lo. A la mateixa cassola on hem marcat el pollastre, fregir les gambes i retirar-les. A continuació, fregir la ceba i l’all. Quan comencin a daurar-se, afegir el tomàquet i remoure sense parar, fins que estigui ben concentrat. Un cop el sofregit estigui a punt, afegir els trossos de pollastre i cobrir de brou. Aprofitar per anar fent una picada d’alls, ametlles i julivert amb el morter. Quan el pollastre estigui melós, afegir les gambes i la picada. Deixar coure a foc lent durant 20 minuts.

## Estris

Caldrà utilitzar: una cassola, ganivet esmolat, taula de tall, recipients per reservar el pollastre i les gambes, morter, cullerot.

## Referències

Sanchez, Helen; Aissaoui, Youssef. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Pollastre farcit d'arròs amb allioli

Secció obligatòria: Escriviu aquí una breu introducció a la recepta.
La recepta pollastre farcit d'arròs amb allioli és un pollastre cuit al buit amb arròs a la cassola amb gamba i allioli.

## Ingredients

* 4 Gambes de Palamós
* 100 Costelló de porc
* 6 Tomata de la pera
* 20 cl Oli de l'Empordà
* 7 g Sucre
* 10 g Sal
* 200 g Cloïsses
* 200 g Musclos
* 1 Pit de pollastre tallat fi i aplanat
* 2 Ceba de Figueres
* 3 Gans d'all
* 100 g de Pals

## Preparació
### Tomata

Escaldem la tomata, la pelem, la tallem concasé i la deixem coure en una cassola amb oli sucre i sal.

### Brou

Saltem el costelló i l’introduïm en una olla amb aigua freda pel brou. Repetim l'operació amb les cloïsses i els musclos; tot seguit fem el mateix amb la sèpia i el calamar tallats a concasé.

### Arròs

Sofregim la ceba a bronoise. Saltegem l'arròs i el mullem amb el brou amb la carn i el marisc. Saltem les gambes tallades per la meitat i les reservem, amb abundant oli.

### Pollastre

Envasem el pollastre al buit amb una mica d'oli del sofregit i de les gambes. Coem a 60ºC.

### Presentació

Fem allioli i el posem al plat. Farcim d'arròs un tall de pollastre, li fem dos forats i el lliguem fent un nus amb una mica de cibulet. Posem la gamba amb el cap al costat.

## Estris necessaris

Els estris que calen són: una paella, un sauté, una espàtula, una cassola, una fusta de tallar, un cullerot aplanador

## Referències

García Pérez, Andrea. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Pollastre rostit
### Ingredients

* 1 Pollastre.
* Ceba.
* Tomàquets madurs.
* Sal i oli.

### Preparació

Rostiu el pollastre sencer amb un sofregit de ceba i tomàquet, preferenment en una cucota.
# Llibre de cuina/Receptes/Pomes en almíbar
### Ingredients

* Pomes.
* Sucre.
* Aigua.

### Preparació

Peleu les pomes i poseu-les senceres en una cassola amb una mica d'aigua i sucre. Sacsegeu de tant en tant la cassola per tal que les pomes no s'enganxin al fons. Han de quedar cuites, però no desfetes.
# Llibre de cuina/Receptes/Pontin

El pontin és un pastís de carn i verdura amb prunes pansa, d'origen occità.

## Ingredients

* 500g de botifarra
* 10-12 prunes seques
* 250g de farina
* 6 ous
* 1 ceba
* 1 all
* 1 got de llet
* 1 bri de julivert
* sal
* pebre negre

## Preparació

Desfeu la botifarra i piqueu la ceba, l'all i el julivert. Barregeu-lo amb els ous, la llet i la farina. Salpebreu. Aboqueu la meitat de la preparació en un motllo (per exemple, un rectangular per a plum cakes), prèviament cobert amb paper sulfuritzat, i distribuiu-hi les prunes. Aboqueu la resta de la massa i coueu-lo al forn, preescalfat a 180ºC, durant una hora i quart.

## Variants

Aquesta mena de receptes antigues i populars tenen variants diferentes a cada casa. Els espinacs es poden substituir per bledes o per agrella, hi ha gent que fins i tot ho fa amb col. La botifarra es pot substituir per una mica de pernil salat o de cansalada. Les quantitats d'aquests dos ingredients, com la de prunes, es poden variar al gust personal, els vegetarians el fan sense carn. De la mateixa manera, hi ha també qui ho fa amb molt poca verdura o sense ella, en aquests casos se sol almenys posar una mica de julivert trinxat. Podeu afegir també albercocs secs o, fins i tot, panses i pinyons.
Hi ha gent que, ja sortint de la recepta més tradicional, hi afegeix algunes làmines senceres de formatge blau d'Alvèrnia, o d'un altre que us agradi.
# Programació en ActionScript 3

Aquesta guia està pensada per aquells que, tot i no tenir grans nocions de programació, volen aprofundir en el llenguatge d'ActionScript.
L'ActionScript (AS) és un llenguatge de programació de codi obert originalment desenvolupat per Macromedia pel seu programa Macromedia Flash, tot i que actualment el programa pertany a Adobe. Existeixen diversos programes que poden treballar amb AS: Adobe FlashBuilder (antigament anomenat Flex),
L'any 2006 va aparèixer la versió 3.0 del llenguatge (AS3), que difereix notablement de les versions anteriors. És per això que aquest manual no és vàlid per a les versions anteriors del llenguatge.
    Per a més informació, vegeu : w:ActionScript

## Índex

* Introducció
* Primers programes
* Bases de llenguatge
* Funcions
* Operadors
* Tipus de dades

## Més informació

* Pàgina oficial d'Adobe (anglès)
* Wikibook: ActionScript Programming (anglès) basat en la versió 2.0
* CODIGO.Actionscript (castellà)
# Programació en C

Els editors de Viquillibres us presentem: Programació en C

## Taula de continguts
### Introducció

﻿Per què aprendre C?
* ﻿Història
* El que necessita per a poder aprendre
* Emprant un compilador
* Una tastada de C

### Començant amb C

* Compilació bàsica
* Estructura i estil de programació
* Variables
* Entrada i sortida simple
* Matemàtiques simples en C
* Més matemàtiques dins C
* Procediments i funcions
* Maneig d'errors
# Programació en ActionScript 3/Tipus de dades

L'Action Script pot gestionar dades de diverses formes. És possible des d'utilitzar variables per fer operacions matemàtiques (variable Number) fins a carregar una cançó en .mp3 des d'un enllaç web (sound URLRequest).

## Variables

Es poden definir sis tiups de variables amb funcionalitats diferents:

### String

Una string (que es podria traduir com a corda) és una variable per a emmagatzemar text. Com que no opera matemàticament, si el valor de la nostra string és "5" i li sumem 6, el nou valor serà "56" i no "11".
Per a definir una string cal fer el següent:
var NomDeLaNovaCorda:String;
o bé
var NomDeLaNovaCorda = new String;
També és possible definir un valor inicial en la mateixa línia:
var NomDeLaNovaCorda:String = "ValordelaCorda";
o bé
var NomDeLaNovaCorda = new String("ValorDeLaCorda");
# Administrar Mediawiki/Restaureu

Sovint, si es comet un error en suprimir pàgines, es fa necessari restaurar-les per tornar a obtenir la pàgina i l'historial prèviament esborrats. Altres usos de la utilitat de restaurar, s'expliquen en el pròxim capítol (vegeu Editeu l'historial).
Igual que per esborrar, per restaurar una pàgina, cal ser administrador.

## Procediment per restaurar

Les pàgines esborrades es poden restaurar mentre estiguin en les bases de dades. Algunes pàgines esborrades ja fa temps no es poden recuperar.
Si la pàgina no s'ha creat de nou, a l'intentar editar-la surt un missatge a la part superior indicant «vegeu o restaureu xx edicions esborrades». Seguint aquest enllaç es mostra el registre d'esborrats i l'historial de revisions. Abans de restaurar es pot veure cada una de les revisions de l'historial.
Per restaurar la pàgina amb totes les revisions, afegiu el motiu i cliqueu el botó «Restaura». Si desitgeu restaurar només algunes de les versions, marqueu-les. Les actuacions quedaran registrades al mateix registre d'esborrats.
Si la pàgina s'ha creat de nou, el missatge d'edicions esborrades surt al seu historial. En aquest cas les edicions que es restaurin s'afegiran a l'historial.
Plantilla:Esborrany d'informàtica i tecnologia
# Adobe Photoshop

El llibre sobre Adobe Photoshop contindrà totes les ajudes, trucs, tutorials, etc. per dominar el millor programa de disseny gràfic.

## Requisits

* Adobe Photoshop
* Introducció
* Introducció al programa
* Els primers dibuixos
* Primers dibuixos
* Efectes
* De diari
* De TV
* Lletres
* Text 3D
* Text amb ombres
* Text amb textura de plàstic
* Text amb textura de metall
* Text amb textura d'aigua
* Text amb textura de gel
* Text amb textura de neó
* Text amb textura de ciment
* Text amb textura d'or i plata
* Dibuixos
* De l'espai
* Varis
* Fotografia
* Millorar l'aspecte físic
* Posar tatuatges a la pell
* Envellir rostres
* Crear una estàtua a partir d'una cara
* Posar color a una fotografia en blanc i negre
* Despullar persones
Tot i que, a data de setembre de 2009, ja es comercialitza la versió 11.0.1 (anomenada CS4), aquest curs es basa en una versió anterior, els requisits de la qual són els següents:
* Ordinador
** Windows
*** Processador Intel® Xeon™, Xeon Dual, Intel Centrino™, o Pentium® III o 4
*** Microsoft® Windows® 2000 amb el Service Pack 4, o Windows XP amb Service Pack 1 o 2
*** 320MB de RAM (recomanat 384MB)
*** 650MB d'espai lliure al disc dur
*** Monitor de 1.024x768 16-bit amb tarjeta de vídeo
*** Lector de CD-ROM
*** Per l'activació del producte és necessari internet o connexió telefònica
** Macintosh
*** Processador PowerPC® G3, G4, o G5
*** Mac OS X v.10.2.8, v.10.4 (recomanat 10.3.4, 10.4)
*** 320MB de RAM (recomanat 384MB)
*** 750MB d'espai lliure al disc dur
*** Monitor de 1.024x768 16-bit amb tarjeta de vídeo
*** Lector de CD-ROM
*** Per l'activació del producte és necessari internet o connexió telefònica
* Adobe Photoshop CS2 (es pot comprar aquí), o si no ja sabeu que en tots els programes ja un mode pirata però que és il·legal i no ho recomano.
# Adobe Photoshop/Introducció al programa

* Adobe Photoshop
* Introducció
* Introducció al programa
* Els primers dibuixos
* Primers dibuixos
* Efectes
* De diari
* De TV
* Lletres
* Text 3D
* Text amb ombres
* Text amb textura de plàstic
* Text amb textura de metall
* Text amb textura d'aigua
* Text amb textura de gel
* Text amb textura de neó
* Text amb textura de ciment
* Text amb textura d'or i plata
* Dibuixos
* De l'espai
* Varis
* Fotografia
* Millorar l'aspecte físic
* Posar tatuatges a la pell
* Envellir rostres
* Crear una estàtua a partir d'una cara
* Posar color a una fotografia en blanc i negre
* Despullar persones

## Què és Adobe Photoshop?

L'Adobe Photoshop és un dels programes més coneguts de disseny i retoc gràfic. És un editor gràfic digital desenvolupat per Adobe Systems, i distribuït pels sistemes operatius tipus Windows i Mac. Permet des de crear dibuixos o retocar fotografies, a crear interfícies per pàgines web o estils de lletra molt vistosos, i fins i tot jugar amb imatges 3D. Al llarg d'aquest tutorial podràs aprendre com es fa tot això.

## El programa
### Interfície

Fitxer:Adobe photoshop toolbar overview.png

### Les capes

Les capes són un dels conceptes més importants en el programari de gràfics. Una capa vindria a ser un tall individual de l'entrepà, és a dir, de la imatge com a conjunt. El major avantatge d'utilitzar capes és que es poden gestionar i editar les peces independentment, sense afectar la resta del conjunt.
Una altra forma de visualitzar fàcilment el concepte és imaginar-se a un mateix mirant a través d'una finestra. Si dibuixem amb un retolador sobre el vidre estem, en el fons, editant una capa que no ens altera en essència la imatge de fons, tan sols la visualització final que nosaltres en percebem.
És important denotar que l'edició en capes no és compatible amb alguns dels formats d'imatge en els quals es pot guardar la imatge. També cal fer esment en el volum d'informació que les capes ens generen, que augmentaran la mida del fitxer si no mantenim les capes netes i eficients.
# Llibre de cuina/Receptes/Pa de Sant Jordi

El pa de Sant Jordi es pot menjar per esmorzar, entre hores, berenar o acompanyament d'un plat senzill. És un pa salat enriquit amb sobrassada, formatge i nous que es menja els dies de festa.

## Ingredients

* 400g de farina
* 200ml d'aigua
* 100g de formatge de Maó
* 4 cullerades de nous grollerament picades
* 4 rodanxes de sobrassada
* 1 culleradeta de sal
* 2 sobres de llevat de forner o 12g de llevat fresc de forner

## Preparació

Escalfeu mig got d'aigua (de la dels 200ml) fins que estigui a la temperatura del dors de la vostra mà i afegiu-hi el llevat, remeneu fins que quedi completament dissolt. Feu un volcà amb la farina i tireu al mig la sal i el llevat. Amasseu mentre aneu afegint a poc a poc la resta de l'aigua. Feu una bola, poseu-la al fons d'un bol gran i cobriu-lo amb un drap humit. Deixeu-lo reposar durant 3/4 d'hora perquè pugi la massa. Separeu-la en dues parts, barregeu una part amb el formatge i les nous, i l'altra amb la sobrassada. Amasseu bé cadascuna de les dues parts. Dividiu la massa blanca (amb formatge) en cinc parts iguals i l'ataronjada (amb sobrassada) en quatre. Formeu tiretes i alterneu-les, al llarg, per formar l'escut català. Poseu el pa en un motlle de plum cake forrat amb paper sulfuritzat (o amb oli i farina). Pulveritzeu-lo amb una mica d'aigua. Podeu decorar-lo amb uns quants bocins més de nous a la superfície. Coeu al forn pre-escalfat a 160ºC durant uns 45 minuts, fins que estigui daurat i amb la base cruixent.

## Variants

La quantitat de formatge, nou i sobrassada pot ser més generosa, tant com vulgueu. Es poden fer d'altres tamanys i formes, l'important és que quedin les quatre barres en tallar les llesques.
# Llibre de cuina/Receptes/Pa de fetge 2
### Ingredients

* Fetge de tocino.
* All.
* Sal.
* Mantellina (tel del ventre).
* Ous.
* Julivert.
* Pebre

### Preparació

Tritureu el fetge i barregeu-lo amb l'all, el julivert i els ous; i amaniu-lo amb sal i pebre. Emboliqueu-lo amb la mantellina i poseu-lo a coure a la cucota. En cas que no us sigui possible utilitzar una cucota, el podeu posar en un motlle i coure'l al forn. Per saber si ja és cuit, hi podeu clavar una agulla de fer mitja. Ho estarà si surt eixuta. Si no, deixeu-lo coure una estoneta més.
# Llibre de cuina/Receptes/Pa de pessic
### Ingredients

* 6 ous.
* Llevar Royal.
* 6 cullerades de sucre.
* 12 cullerades de farina.

### Preparació

Barregeu els rovells d'ou amb sucre, la farina i el llevat. A part munteu les clares a punt de neu i barregeu-les amb l'altra massa, procurant que quedi tot ben lligat. Fregeu un motllo amb mantega i enfarineu-lo. Poseu-hi tota la pasta i ja es pot ficar al forn. Per comprovar si està cuit, podeu clavar-hi una agulla de fer mitja, i si surt eixuta ja el podeu treure. Espereu que es refredi i treieu·lo del motllo. El podeu menjar sol o bé en guarnició, per un bon pastís (mones, comunions, casaments).
# Llibre de cuina/Receptes/Pa amb oli

El pa amb oli o pamboli és una de les preparacions més típiques de la cuina mallorquina i de la cuina de les Illes Balears en general. La seva preparació és molt fàcil. Es diferencia del pa amb tomàquet per la quantitat de tomàtiga emprada.

## Ingredients

* Unes llesques de pa de pagès
* Oli d'oliva
* Tomàtiga de ramallet (que es frega al pa)
* Sal

## Preparació

Esteneu les llesques i amaniu-les amb l'oli d'oliva. Afegiu-hi un polsim de sal. Si el voleu amb tomàquet fregat, aquest s'ha de tallar en dos pel seu equador, i la polpa s'ha de fregar per tota la superfície de la molla després de tirar-hi l'oli i la sal. L'ordre de posar els ingredients pot canviar segons les famílies. Si el voleu amb tomàquet sencer, aquest s'ha de rentar i tallar en llesques fines i paral·leles al seu equador, i es disposen sobre les llesques de pa sucat amb oli.
Se sol acompanyar d'embotits, formatges, carns (especialment llom), tonyina, tàperes i olives. També es pot acompanyar de fruites, com les figues, figues de moro, cireres, raïm o ametlles..

## Variants

* Sense tomàtiga.
* Amb pa torrat en lloc de cru.
* Amb tomàtiga tallada en lloc de fregada, dit pa amb oli i tomàtiga. Es fa, per exemple, a les illes Balears i a Malta.
* Amb all.
* Amb pebres.
* Amb figues.

## Referències

* ↑ El gust d'un poble, pàgs 85-86, de Jaume Fàbrega. Cossetània Edicions, 2002. ISBN 84-9568-491-8

## Enllaços externs

* Pa amb tomàquet
# Llibre de cuina/Receptes/Pa torrat amb all
### Ingredients

* 1 pa de pagès.
* 6 alls grossos.
* 1 got d'aigua ple d'oli de bona qualitat.
* Sal fina.

### Preparació

Tallarem llesques ni massa fines ni massa gruixudes de pa de pagès, flonjo i amb molta molla i de crosta ben torrada. Torrarem les llesques per les dues cares passant després a refregar-hi els alls pelats. Hi posarem sal i oli. A l'època de la verema, aquestes torrades amb all es mengen amb el raïm acabat de collir i acompanyant, com a beguda, un bon vi daurat del país. A vegades el pa no es torra.